स्किन स्पेशलिस्ट होली खेलकर घर लौटे थे, इसी बात से नाराज था ड्राइवर
Pakistan Hyderabad Hindu Doctor (Skin Specialist)  Dharam Dev Rathi  Murder Case Update पाकिस्तान के हैदराबाद में मंगलवार-बुधवार की दरमियानी रात एक हिंदू डॉक्टर की हत्या कर दी गई। 60 साल के डॉक्टर धरम देव राठी स्किन स्पेशलिस्ट थे
पाकिस्तान के हैदराबाद में मंगलवार-बुधवार की दरमियानी रात एक हिंदू डॉक्टर की हत्या कर दी गई। 60 साल के डॉक्टर धरम देव राठी स्किन स्पेशलिस्ट थे। उनका कत्ल उनके ड्राइवर हनीफ लेघारी ने ही किया और वो इस वक्त फरार है।
कुछ मीडिया रिपोर्ट्स में दावा किया गया है कि मौत से कुछ देर पहले डॉक्टर धरम देव ने अपने दोस्तों के साथ होली सेलिब्रेट की थी। इससे उनका ड्राइवर हनीफ नाराज था और उसने घर लौटने पर डॉक्टर का गला रेतकर हत्या कर दी।
कुक ने दी पुलिस को जानकारी
डॉक्टर राठी पाकिस्तान में हैदराबाद की सिटीजन कॉलोनी में रहते थे। घटना के वक्त उनका रसोइया दिलीप ठाकुर भी घर के किचन में मौजूद था। हालांकि, हनीफ ने डॉक्टर का जब मर्डर किया, तब वो उस कमरे में नहीं था। बाद में वो उस कमरे में पहुंचा और फिर पुलिस को फोन किया।
SSP अमजद शेख ने मीडिया से बातचीत में घटना की पुष्टि की है। उन्होंने कहा कि आरोपी हनीफ की तलाश की जा रही है। कुक ने पुलिस को बताया कि डॉक्टर राठी जब होली सेलिब्रेशन के बाद घर लौटे तो हनीफ ने उनसे काफी देर तक बहस की थी।
गिरफ्तारी के लिए स्पेशल टीम
हिंदू महिला डॉक्टर को होस्टल में मार डाला था
पिछले साल सिख डॉक्टर की हत्या हुई थी
पेशावर शहर में पिछले साल जून में एक सिख डॉक्टर की उनके क्लीनिक में घुसकर हत्या कर दी गई थी। सतनाम सिंह नाम के इस डॉक्टर को चार गोलियां मारी गईं थीं। उस वक्त सिंह क्लीनिक में मरीजों का चेकअप कर रहे थे। आरोपी फरार हो गए थे। हमलावरों की संख्या एक से ज्यादा थी। ये लोग सतनाम के क्लीनिक में घुसे और उन पर फायरिंग शुरू कर दी। गंभीर हालत में सिंह को लेडी रीडिंग हॉस्पिटल ले जाया गया। यहां कुछ देर बाद उन्होंने दम तोड़ दिया।